Afsløring: Her fandt ansatte narko til 900 millioner – Ekstra Bladet
Speedway 1 time siden Styrt i Polen sender dansk speedwaykører på hospitalet Landsholdsfodbold 18 min. siden Hareides førsteangriber: Udtag Bendtner! Krimi 12 min. siden De værste rockerdrab: Blodbad på burgerbar Danske kendte 11 min. siden Kæmpe kongelig kærlighedserklæring: Master Fatman hylder Henrik Golf 5 timer siden Kjeldsen får sin hidtil bedste placering i USA i år Speedway 1 time siden Styrt i Polen sender dansk speedwaykører på hospitalet
Tirsdag d. 19. jan. 2016 - kl. 10:39Opdateret tirsdag d. 19. jan. 2016 - kl. 13:16 0
Afsløring: Her fandt ansatte narko til 900 millioner
Et af de største narkofund i Danmark: Ansatte spærrede øjnene op hos Holger Christiansen A/S i Esbjerg, da de åbnede container og fandt kæmpe mængde kokain
Kender du noget til sagen, så tip os på 1224@eb.dk eller SMS/MMS 1224 (almindelig takst)
Ekstra Bladet kan nu afsløre, hvor i Esbjerg de 300 kilo kokain til en værdi af 900 millioner blev fundet i juli sidste år.
Ansatte hos firmaet Holger Christiansen A/S på Hedelundvej i Esbjerg spærrede i den grad øjnene op, da de åbnede en container og fandt den store mængde kokain i nogle sække.
Direktør Lars Almosetoft bekræfter fundet overfor Ekstra Bladet.
- Jeg kan bekræfte fundet, men må henvise til politiet. Vi kender ikke yderligere til sagen - og det er jeg for så vidt glad for, siger direktøren, som altså ikke ønsker at lade sig interviewe yderligere.
Politiet blev omgående kontaktet efter kokain-fundet og ifølge Ekstra Bladets oplysninger blev kokainen omgående beslaglagt. Politiet var så at sige hurtigt inde og ude af firmaet.
Det skal understreges, at Holger Christiansen A/S på ingen måde har været mistænkt i sagen. Holger Christiansen hører ind under Bosch-gruppen.
Firmaets ansatte blev tirsdag morgen orienteret om fundet, som kun ganske få kendte til. Politiets havde bedt om totalt mørkelægning af sagen af hensyn til den videre efterforskning. Det blev respekteret af ledelse og ansatte.
Kokainen viste sig at være så ren en kvalitet, at den kan blandes om til 1,2 tons kokain beregnet til salg på gaden, og politiet forventer, at den store mængde har en værdi på det sorte marked svarende til 800-900 millioner kroner.
- Det er en usædvanlig sag med en usædvanlig stor mængde kokain, som også har en usædvanlig stor renhed, siger politiinspektør Brian Voss Olsen fra Sydøstjyllands Politi til Ekstra Bladet.
Sagen er en af de største narko-sager nogensinde i Danmark.
Noget gået galt
- Virksomheden, hvor kokainen blev fundet er helt uden ansvar, understreger Brian Voss Olsen.
Seks personer er allerede anholdt og fængslet i udlandet. Det kan ikke udelukkes, at flere anholdelser følger.
Den person, der nu sidder varetægtsfængslet i Danmark i sagen, er en 28-årig mand, der i november blev udleveret fra Belgien, oplyser hans forsvarer, advokat Erbil Kaya, til Ritzau.
Alt tyder på, at kokainen slet ikke var beregnet til det danske marked, men skulle have været videre. Hvad der er gået galt under smuglingen af den store mængde narko, har det ikke været muligt at få oplyst.